 
بائبلی بنیادیں – پانچواں ماڈیول – نئے عہد نامے کی تعلیمات پڑھنا کیوں ضروری ہے؟
تبادلہِ خیال کے لیے سوالات
1 ۔ اس سبق میں آپ نے سب سے اہم بات کیا سیکھی؟ یا ایسا کیا پہلو تھا جو آپ کی سمجھ میں نہیں آیا؟
2 ۔ دوم تیمُتھیس 2 :15  میں پولوس رسول کہتا ہے  کہ کلام کو سمجھنا محنت طلب کام ہے۔ آپ نئے عہد نامے کی الٰہیات کو سمجھنے کی کوشش  کرتے ہُوئےخود کو کیسے متحرک  اور                     پُر جوش رکھتے ہیں؟
3 ۔جب نیا عہد نامہ براہِ راست آپ کے لیے نہیں لکھا گیا، تو اِس کے احکامات آپ کے لئے ماننے کیوں ضروری ہیں؟   آپ کیوں   مانتے ہیں کہ یہ کلام آپ پر بھی لاگو ہوتا ہے؟
4 ۔خدا نےکلام  کے  الہامی الفاظ کوکلام  کے مصنفین کی شخصیت، انداز اور پس منظر کے مطابق لکھوایا   ۔ یہ تصور ہمیں کلام کو سچا اور قابلِ اعتبار ماننے میں کس طرح معاون ثابت ہوتا ہے؟
5۔  آپ دوسروں کو نئے عہد نامے کے پس منظر کا مطالعہ کرنے کے لیے کس طرح مدد اور ترغیب دے سکتے ہیں؟
6 ۔جب آپ نئے عہد نامے کی تفسیر کرتے اور اِسے اپنی زندگیوں پر لاگو کرتے ہیں   تو ہمارے زمانے اور نئے عہد نامے کے زمانے کے درمیان تہذیبی خلیج کو کیسے عبور کرتے ہیں؟
7 ۔نئے عہد نامے کے مصنفین اکثر اپنے قارئین سے یہ توقع رکھتے تھے کہ وہ ان کے مخفی  پیغام کو خود اخذ کریں۔ آپ اپنے حالات  کے مطابق نئے عہد نامے کے متن   کو سمجھنے کے لیے کیا اقدامات اٹھا سکتے ہیں؟
8 ۔ اگرچہ ہمارے زمانے اور نئے عہد نامے کے دور میں فرق موجود ہے، تو آپ اس حقیقت کا دفاع کیسے کریں گے کہ بائبل آج کے زمانے سے بھی مطابقت رکھتی ہے؟
9 ۔ آج کے زمانے اور نئے عہد نامے کے دور کے درمیان مطابقت اور فرق کو جاننا، منادی کے لیے کس طرح مددگار ثابت ہوتاہے؟ ایک مثال دے کر بتائیں کہ آپ اس مطابقت اور فرق کو   منادی کے لیے کس طرح استعمال کر سکتے ہیں۔
نظرثانی اور جائزہ – الہام:
اس سبق کے مطابق، خدا کے الفاظ  ہمارے لئے احکامات  ہیں اور وہ ہمیں خدا کے لوگوں کے ذریعے ملتے ہیں جن کی شخصیت، پس منظر اورمقاصد اُن کی تحریر میں ظاہر ہوتے ہیں۔ یہ پہلو کلام کی اہمیت اور الہامی حیثیت کو  کم نہیں کرتے۔ خدا اُن میں اِس طرح کام کرتا ہے کہ ان کے الفاظ—جو ان کی شخصیت اور تجربات کا نچوڑہوتے ہیں—وہی کچھ بیان کرتے ہیں، جو خدا کہنا چاہتا ہے۔ یہی الہام کا بائبلی تصورہے۔
لہٰذا کلام کے کسی بھی حصےکو سمجھنے کے لیے ہمیں صرف اُس کے   الفاظ کے ظاہری معنی کو ہی نہیں، بلکہ اُس انسانی مصنف کے پس منظر اور اُس کے الٰہیاتی عقائد کو بھی مدنظر رکھنا چاہیے، جنہوں نے اُس تحریر کو متاثر کیا۔ ہمیں مصنف کے واضح اور مخفی مقاصدکو بھی سمجھنا چاہیے جو متن سے اخذ کیے جا سکتے ہیں۔
اِس سے پتا چلتا ہے کہ کلام کے مفہوم کو سمجھنا اتنا آسان نہیں ہے، جتنا عام طور پر سمجھا جاتا ہے۔
کیس سٹڈی:
اپنی منگنی سے کچھ عرصہ قبل،   میں ایک مہینے کے لئے  مُختلف  شہروں کے   چرچز میں منادی اور تعلیم کے لئے سفر میں تھا۔     میں اور میری ہونے والی منگیترروزانہ ایک دوسرے کو خط لکھتے تھے۔ میں فیصلہ کر چُکا  تھا کہ واپسی پر میں اُسے رشتہ بھیجنے والا ہوں۔میں  اُس کےہر خط کو کئی مرتبہ پڑھتا۔ نہ صرف میں اُن خطوط کو بغور پڑھتا بلکہ اُن کے پیچھے چُھپے پیغامات پر غور و فکر بھی کرتا۔ میں اُن خطوط کو   اُس کی شخصیت، پسند و ناپسند، اُس کے والدین اور بہن بھائیوں کے ساتھ تعلق، اور ہماری ملاقاتوں سے حاصل شدہ مشاہدات کے پیمانے پر پرکھتا  ۔ میں ہمیشہ اُس کے الفاظ کو اُن تجربات سے جوڑ کر دیکھتا تھا جو ماضی میں مجھے اُس کے ساتھ ہوئے تھے۔    
غور و خوض کے سوالات:
1۔ اُوپر دی گئی کیس سٹڈی کو اپنے تدریسی گروپ میں اس حوالے سے میں زیرِ بحث لائیں  کہ کسی شخص کے بارے میں جاننا اُس کے الفاظ کو درست طور پر سمجھنے کے لیے کتنا اہم ہے۔
2 ۔نئے عہد نامے کے مصنفین کے بارے میں اپنی معلومات کی وسعت کا جائزہ لیں۔
3۔  آپ کے تجزئیے کے مطابق نئے عہدنامے کے مصنفین کے بارے میں آپ کے چرچ کے ممبران  کی معلومات کس سطح کی ہیں۔
عملی مشق:
• اپنے  تدریسی گروپ میں میں نئے عہد نامے کی کتابوں اور اُن کے انسانی مصنفین کی فہرست تیار کریں۔ پھر بغیر کسی تفسیر یا اضافی وسائل کے استعمال کے بغیر، ان مصنفین کے بارے میں جو کچھ آپ جانتے ہیں وہ تحریر کریں۔
• تفاسیر  میں عموماً مصنف اور اس کی تحریر کے مقصد پر  اہم معلومات شامل ہوتی ہیں۔ جب بھی آپ نئے عہد نامے کی کوئی کتاب پڑھیں، تو سب سے پہلے اُس مصنف اور اُس کے مقصد کے بارے میں مطالعہ کریں۔ اگر تفسیر دستیاب نہ ہو، لیکن انٹرنیٹ تک رسائی ہو، تو آن لائن  تفاسیر مفت دستیاب ہوتی ہیں۔ تاہم، آن لائن وسائل سے حاصل ہونے والی معلومات کو  فوری  طور پر مستند نہ مان لیں۔  ان معلومات کو اصل متن کے ساتھ جانچ کر ہی  قبول کریں کیونکہ تفاسیر ہمیشہ  ہی درست نہیں ہوتیں۔
• نئے عہد نامے کی   کوئی کتاب پڑھتے وقت، اُسے اُن معلومات کی روشنی میں پڑھیں جو آپ مصنف کے بارے میں جانتے ہیں  ۔

